CELEX: 62017CN0152
Language: et
Date: 2017-03-24 00:00:00
Title: Kohtuasi C-152/17: Eelotsusetaotlus, mille on esitanud Consiglio di Stato (Itaalia) 24. märtsil 2017 – Consorzio Italian Management ja Catania Multiservizi SpA versus Rete Ferroviaria Italiana SpA

3.7.2017   
            
            
               ET
            
            
               Euroopa Liidu Teataja
            
            
               C 213/19
            
         Eelotsusetaotlus, mille on esitanud Consiglio di Stato (Itaalia) 24. märtsil 2017 – Consorzio Italian Management ja Catania Multiservizi SpA versus Rete Ferroviaria Italiana SpA
   (Kohtuasi C-152/17)
   (2017/C 213/25)
   Kohtumenetluse keel: itaalia
   
      Eelotsusetaotluse esitanud kohus
   
   Consiglio di Stato
   
      Põhikohtuasja pooled
   
   
      Apellant: Consorzio Italian Management ja Catania Multiservizi SpA
   
      Vastustaja: Rete Ferroviaria Italiana SpA
   
      Eelotsuse küsimused
   
   
               1.
            
            
               Kas Euroopa Liidu õigusega (eelkõige ELL artikli 3 lõikega 3, ELTL artiklitega 26, 56–58 ja 101 ning Euroopa Liidu põhiõiguste harta artikliga 16) ning direktiiviga 2004/17 (1) on kooskõlas liikmesriigi õiguse tõlgendus, mis välistab hindade läbivaatamise nn erisektorite hankelepingute puhul, konkreetselt hankelepingute puhul, mille ese erineb selles direktiivis viidatud lepingute esemetest, kuid mis on nendega seotud abistava seose tõttu?
            
         
               2.
            
            
               Kas direktiiv 2004/17 (kui asuda seisukohale, et hinna läbivaatamise välistamine kõikide lepingute puhul, mis on sõlmitud ja mida täidetakse nn erisektorites, tuleneb otse sellest direktiivist) on kooskõlas Euroopa Liidu põhimõtetega (eelkõige ELL artikli 3 lõikega 1, ELTL artiklitega 26, 56–58 ja 101 ning Euroopa Liidu põhiõiguste harta artikliga 16), „kuigi see on ebaõiglane ja ebaproportsionaalne ning selles rikutakse lepingulist tasakaalu ja seetõttu nõudeid tõhusa turu saavutamiseks“?
            
         
      (1)  Euroopa Parlamendi ja nõukogu 31. märtsi 2004. aasta direktiiv 2004/17/EÜ, millega kooskõlastatakse vee-, energeetika-, transpordi- ja postiteenuste sektoris tegutsevate ostjate hankemenetlused (ELT L 134, lk 1; ELT eriväljaanne 6/7, lk 19).